WikiProjekt Island er et Wikipedia-projekt med det formål at forbedre og oprette artikler omhandlende emner i forbindelse med Island.
Jeg har været i gang med et projekt med opdatering og ajourføring af dækningen af det politiske liv i Island. Jeg har bl.a. omskrevet og ajourført Islands politik og oprettet Politiske partier i Island, Islands valgkredse, Altingsvalget 2017 og Regeringen Katrín Jakobsdóttir. Desuden har jeg oversat og/eller skrevet biografier af en halv snes ledende politikere - herunder Altingets formand og fem ministre i den nuværende regering, så vi nu kun mangler tre - og Fremskridtspartiets ledere (minus en enkelt). Samt skrevet artikler om de islandske partier, så alle aktive partier nu er dækket, samt de vigtigste og/eller mest interessante historiske partier, bortset fra nogle af de allerældste (før 1918) og det halv-nazistiske parti fra 1930erne. Udover de resterende partier og ungdomspartierne, samt et hav af politikerbiografier, mangler der artikler om ministerierne (som jeg af praktiske grunde foretrækker i formen Islands x-minister), tidligere regeringer, og de enkelte valgkredse. Sig gerne til, hvis der er andet, I mener bør prioriteres. Jeg vil pt. gå lidt videre med partierne (da de interesserer mig mest), og forsøge at få skrevet de sidste fire ministerbiografier og den sidste leder af Fremskridtspartiet (hende må en anden nu gerne tage, da hun var involveret i så mange affærer, at den er svær at kildebelægge ordentligt og gøre neutral).
Ikke alt er på lige højt niveau, hvilket bl.a. skyldes kildesituationen for artiklerne på de øvrige wikier (hvor kun den tyske holder et generelt højt niveau, og den islandske sjældent er ordentlig kildedækket), men jeg anser det for vigtigt at få skabt et grundlag at arbejde videre fra (det siger min erfaring fra opgraderingen af vores dækning af Færøerne mig). Af tidsmæssige årsager vil jeg nu arbejde videre på det i et roligere tempo, og måske snart indstille indsatsen for denne gang. Mvh.-- () 5. mar 2018, 14:05 (CET)
PS: Jeg har ikke energi til manuelt at indføre alle oprettede artikler her på siden, men tænkte jeg lige ville give jer en orientering. Gjort () 5. mar 2018, 20:02 (CET)
 fremkalder:
For at klassificere en artikel, så indsættes denne kode |klasse=Stub eller |klasse=Start eller |klasse=B osv. i 
 så hele koden kommer til at se således ud: 
 og derved placeres artiklen i den relevante kategori for stubartikler, startartikler osv.
## Deltagere.
Tilføj dit navn til denne liste ved at bruge * ( •  • ) 
